《淮阴漂母墓》
明代·李叔玉

古墓荒芜何处寻，青山隐隐带淮阴。当年不进王孙食，此日谁知漂母心。

芳草断碑秋寂寂，斜阳低树晚沈沈。登临一奠怀今古，醉倚西风动越吟。

作者简介：（1408年－？），字叔玉，福建福州府长乐县人，军籍。明朝政治人物。进士出身。正统九年，福建甲子乡试中举。正统十年，登乙丑科会试中进士，授惠州府知府。曾祖父李克广。祖父李伯敬。父亲李运。